Ouers waarsku ná modeldogter sterf in fratsongeluk | Maroela Media
Ouers waarsku ná modeldogter sterf in fratsongeluk
Rebecca Burger (Foto: Instagram)
'n 33-jarige vrou van Frankryk is oorlede ná 'n apparaat wat gebruik word om geklopte room voor te berei, ontplof en haar in die borskas getref het.
Rebecca Burger, 'n model en fiksheidsinstrukteur, se familie het hul vandeesweek tot sosiale media gewend om ander te waarsku oor die gevare van dié apparaat.
Volgens die Franse koerant 20 Minutes het nooddienspanne wat op die toneel was daarin geslaag om haar hart weer te laat klop ná sy 'n hartaanval gehad het. Sy was egter bewusteloos met haar aankoms by die hospitaal en het die volgende dag gesterf.
Dié apparate maak gebruik van stikstofoksied wat vrygelaat word om druk in die roomhouer te vorm wanneer dit deur 'n pennetjie in die apparaat deurboor word.
Volgens die verbruikerstydskrif 60 Millions is sowat twee ander mense ook al met dieselfde apparaat beseer. Dit is egter die eerste dood wat aangemeld is. Een van die slagoffers se ribbes het met die impak gebreek.
Die apparaat wat sy gebruik het (Foto: Instagram)
Die Franse ministerie van ekonomie het in 2014, ná die twee voorvalle waarin mense beseer is, 'n waarskuwing oor die apparaat uitgereik. In die vrystelling het die ministerie gesê talle soortgelyke modelle wat ook met stikstofoksied werk, hou potensieel gevare in.
Ard'Time – die maatskappy wie se apparaat Burger gebruik het – het intussen ook die spesifieke apparaat herroep weens veiligheidsrisiko's dat die plastiek-uitlaatklep weens te veel druk kan afskiet of ontplof.
'n Volledige ondersoek na die voorval duur nog voort.
Dié video wys hoe die apparaat werk:
COMMUNIQUÉ ARD'TIME : ALERTE CONSO Information Importante à diffuser le plus possible.Pour les siphons de notre marque rendez vous sur le site:www.ardtime.net
Posted by Ard'time on Friday, December 18, 2015
Ouers gewaarsku teen 'fidget spinners'
Die wêreld in foto's – 23 Junie 2017
…MODELDOGTER…? nou wat het dit met die prys van eiers uit te waai? Hier dog ek nou dis een of ander "skoonheid produk"
CQ Miskien moet jy dink en nie dog nie. Jou kommentaar lewer geen bydrae en is ongevraagd en onsmaaklik. En wat is dit met die whoopi doo? Dankie MM vir die berig en sterkte aan haar familie in die moeilike tyd.
Enige apparaat kan 'n fratsongeluk veroorsaak.
Wat ookal, model of nie, hierdie ouers het hulle dogter aan die dood afgestaan. Dir is baie hartseer. Innige simpatie aan haar familie.